ზემო ახალდაბა

ზემო ახალდაბა — ისტორიული სოფელი აღმოსავლეთი საქართველოში, შიდა ქართლში, გორთან ახლოს. 

იხსენიება 1559 წელს ქართლის საკათოლიკოსო მამულების სითარხნის სიგელში. ქართლის მეფემ სვეტიცხოველს სხვა მამულებთან ერთად განუახლა და გაათარხნა: „გორს რაცა ძუელითგან მცხეთის შეწირულნი ვაჭარნი და გლეხნი არიან, მათითა სახლკარითა, ქულბაკითა და მამულითა, გორისპირსა ზემო ახალდაბა და ფალავანდიშვილისაგან შემოწირული თვრამეტი მთელი მამული მისითა სამართლიანითა მზღურითა“. მომდევნო საუკუნეებში ზემო ახალდაბა შედიოდა ქართლის IV და III სადროშოში. სოფელს არ იხსენიებენ ვახუშტი და იოანე ბატონიშვილები. როგორც ჩანს, XVIII საუკუნის შუა ხანებისთვის სოფელი აღარ არსებობდა, თუმცა ამ ავტორებთან მოხსენიებული ახალდაბა შესაძლოა მისი ნაშთი ან მეზობელი სოფელი იყოს. 
ლიტერატურა

 მასალები საქართველოს ისტორიული გეოგრაფიისა და ტოპონიმიკისათვის, წგ. 1, თბ., 1964.
 ქართული სამართლის ძეგლები, ი. დოლიძის გამოც., ტ. 3, თბ., 1970.

კატეგორია:შიდა ქართლის მხარის ისტორიული სოფლები